

**MINISTRIA E DREJTËSISË**

**Drejtoria e Financës**

Nr. \_\_\_\_\_Prot. Tiranë, më \_\_\_.\_\_\_. 2016

(lutemi t’i referoheni në rast përgjigjeje)

**Lënda:** Dërgohen raportet e monitorimit për vitin 2015

**Drejtuar:** **MINISTRISË SË FINANCAVE**

 Drejtoria e Përgjithshme e Buxhetit

 Drejtoria e Monitorimit dhe Zbatimit të Buxhetit

TIRANË

Në zbatim të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, ligjit Nr.160/2014, Udhëzimit plotësues Nr.2, datë 19.01.2014 “Për zbatimin e Buxhetit të vitit 2015”, si edhe Udhëzimit të Ministrisë së Financave, Nr. 2, datë 6.02.2012 “Për procedurat standarte të zbatimit të buxhetit”, i ndryshuar, pika 256, ju dërgojmë raportet e monitorimit të buxhetit për vitin 2015, duke analizuar performancën financiare dhe realizimin e produkteve dhe objektivave, sipas programeve.

Ministria e Drejtësisë ka administruar dhe menaxhuar fondet buxhetore për tetë programe konkretisht:

* 1. *Planifikim, Menaxhim dhe Administrim*
	2. *Qendra e Botimeve Zyrtare*
	3. *Instituti i Mjekësisë Ligjore*
	4. *Sistemi i Burgjeve*
	5. *Shërbimi i Përmbarimit Gjyqësor*
	6. *Komiteti Shqiptar i Birësimit*
	7. *Agjencia e Kthimit dhe Kompesimit të Pronave*
	8. *Shërbimi i Provës*

Realizimi i Buxhetit sipas dy Zërave Kryesorë të Shpenzimeve në mijëra lekë

Fondet buxhetore për vitin 2015, për të gjithë Sistemin e Ministrisë së Drejtësisë, janë realizuar në masën 90.94 %, siç shihet edhe në tabelën e mëposhtme:

 *në 000/ lekë*

|  |  |  |  |  |
| --- | --- | --- | --- | --- |
| Nr | Emri i programit | Buxheti i akorduar në fillim të vitit 2015 | Buxheti për 12-mujorin e vitit 2015 | Fakti për 12-mujorin e vitit 2015Në 000 lekë Në %  ndaj planit |
| 1 | Planifikim, Menaxhim Administrim | 1,229,190 | 1,186,556 | 1,085,743 | 91.5% |
| 2 | Qendra e Botimeve Zyrtare | 56,950 | 49, 594 | 48,758 | 98.31% |
| 3 | Instituti i Mjeksisë Ligjore  | 62,500 | 74,716 | 69,576 | 93.12% |
| 4 | Sistemi i Burgjeve | 4,376,420 | 4,410,975 | 3,997,162 | 90.62% |
| 5 | Shërbimi i Përmbarimit Gjyqësor | 104,800 | 104,800 | 100,093 | 95.5% |
| 6 | Shërbimi për Çështjet e Birësimeve  | 12,700 | 13,606 | 10,861 | 79.82% |
| 7 | Shërbimi i Kthimit e Kompesimit të Pronave | 581,020 | 669,121 | 632,204 | 94.48% |
| 8 | Shërbimi i Provës | 166,170 | 156,170 | 117,107 | 75% |
|  |  Totali | 6,589,750 | 6,665,537 | 6,061,503 | 90.94% |

Ndërsa, realizimi i shpenzimeve për fondet me financim të huaj, është si më poshtë:

|  |  |  |  |  |
| --- | --- | --- | --- | --- |
| Nr | Emri i programit | Buxheti i akorduar në fillim të vitit 2015 | Buxheti përfundimtar i vitit 2015 | Fakti i vitit 2015Në 000 leke Në %  ndaj planit |
| 1 | Aparati i Ministrise | 500,000 | 500,000 | 1,050,268 | 210% |
|  |  Totali | 500,000 | 500,000 | 1,050,268 | 210% |

 Për *shpenzimet operative* realizimi i fondeve për Ministrinë e Drejtësisë është 91.23 % ndërsa për *shpenzimet* kapitale 89%. Këto shifra janë në nivele mbi mesataren për vitin 2015, fondet për shpenzimet kapitale janë finalizuar dhe me pagesat në thesar pas kryerjes së procedurave të tenderave dhe punimet ose shërbimet përkatëse sipas specifikimeve teknike. Të gjithë strukturat vartëse të Ministrisë së Drejtësisë, kanë punuar për të plotësuar objektivat e parashikuara në programet e tyre si edhe për të realizuar produktet e përfituara, duke përdorur me efikasitet dhe efektivitet fondet buxhetore të akorduara për çdo program dhe për çdo zë shpenzimesh. Duke iu referuar shifrave në tabelën e parë, vihet re një realizim mesatar i shpenzimeve të fondeve buxhetore.

Një analizë më të hollësishme të realizimit të shpenzimeve dhe produkteve, për 8 programet e Ministrisë së Drejtësisë, e sjellim më poshtë:

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Ky program përfshin 4 institucione:

1. *Aparatin e Ministrisë*
2. *Avokaturën e Shtetit*
3. *Komisionin Shtetëror për Ndihmën Juridike*
4. *Agjensinë për Mbikqyrjen e Falimentit.*

Realizimi për këtë program, duke e krahasuar me planifikimin e periudhës, sipas zërave kryesorë, rezulton si më poshtë**:**

* + Shpenzimet e personelit 95.08 %
	+ Shpenzimet e tjera operative 95.03 %
	+ Shpenzimet kapitale 89. 78 %

 Gjithsej 91.5 %

Siç e shohim më sipër shpenzimet e personelit janë realizuar në masën 95.08 % dhe shpenzimet e tjera operative 95.03 % ndërsa shpenzimet kapitale janë realizuar në masën 89.78% pasi janë mbyllur procedurat dhe ëhstë realizuar likuidimi i fondeve.

Për kryerjen e veprimtarisë kryesore dhe përmbushjen e objektivave të përcaktuara, për vitin 2015 Programi Planifikim, Menaxhim, Administrim, ka parashikuar 14 produkte, nga të cilat për këtë periudhë janërealizuar plotësisht 8 prej tyre 3 janë tejkaluar dhe 3 produkte janë realizuar pjesërisht. Kështu, u realizua plotësisht sipas parashikimit të periudhës, produkti “Menaxhimi i Përgjithshëm i Ministrisë”, “Inspektime në Prokurori, inspektime në Gjyqësor, Administrativ dhe në Pronësi” u tejkaluan nga plani, nga 35 inspektime të parashikuara, u realizuan 45 inspektime, vlen për tu theksuar për inspektimet në institucionet vartëse dhe në profesionet e lira, se janë kryer inspektime me shtrirje në zyra përmbarimore, noterie dhe institucionet e varësisë. Inspektimet në Prokurori dhe në Gjyqësor janë kryer dhe në bazë ankese përvec atyre të parashikuara nga Drejtoria e Inspektimit të Prokurorisë dhe Gjyqësorit. Në kuadër të produktit “Akte ligjore e nënligjore të hartuara”, janë përgatitur 54 akte ligjore e nënligjore, nga 50 të parashikuara.

Produkti “Asistencë Juridike Institucione Shtetërore dhe Enteve Publike Nëpërmjet këshillimit dhe përfaqësimit në gjykatat Ndërkombëtare” është tejkaluar në terma sasiorë, nga 4950 raste të parashikuara për përfaqësim të avokatëve të shtetit në çështjet gjyqësore janë realizuar 9859 , si edhe është dhënë “asistencë juridike dhe këshillim” nga avokatët e shtetit.

Produkti “Ndihmë juridike për individët përfitues” është realizuar pjesërisht në terma sasiorë. Nga Komisioni i Ndihmës Juridike është parashikuar ofrimi i ndihmës juridike, këshillimit dhe mbrojtjes në proçeset penale për 30 raste për vitin 2015 dhe janë realizuar 213 raste pjesa tjetër ka mbetur e pa likuiduar për shkak të mungesës së fondeve buxhetore.

Për Agjensinë e Mbikqyrjes së Falimentit ka parashikuar dy produkte “Licensimi i Administratorëve të Falimentit” për periudhën, nga veprimtaria e këtij institucioni janë planifikuar të licensohen 10 administratorë dhe janë lincensuar 5. Agjensia e Mbikqyrjes së Falimentit është duke punuar në hartimin e ligjit për falimentin.

**2. Programi “Qëndra e Botimeve Zyrtare”**

Realizimi i shpenzimeve për vitin 2015 për këtë program, i krahasuar me planin e periudhës, është në **masën 98. 31 %,** ose sipas zërave kryesorë:

* + Shpenzimet e personelit 100 %
	+ Shpenzimet e tjera operative 97.05 %
	+ Shpenzimet kapitale 24.24%

 Gjithsej 98. 31%

 Siç shihet, realizimi i shpenzimeve të programit është mbi mesatare, si në shpenzimet e personelit dhe në shpenzimet operative.

Për vitin 2015 janë parashikuar 4 produkte të programit, “Publikimi i fletores zyrtare”, “Botime Kode dhe Përmbledhëse Legjislacioni”, “Botimi i Buletinit të Njoftimeve Zyrtare”, dhe “Publikimi në Internet”. Produkti i parë “Publikimi i fletores zyrtare” është realizuar plotësisht nga 230 fletore zyrtare të planifikuara janë realizuar 236 dhe produkti i dytë “Botime Kode dhe Përmbledhëse Legjislacioni” është realizuar plotësisht. “Botimi i Buletinit të Njoftimeve Zyrtare”, dhe “Publikimi në Internet” janë realizuar pjesërisht.

Për sa i përket shpenzimeve kapitale ato janë realizuar për nevojat e punës së institucionit, pjesa e mbetur është kursim nga blerjet e vogla.

**3.** **Programi “Instituti i Mjeksisë Ligjore”**

Ky program, për vitin 9-mujorin e vitit 2015, ka realizuar treguesit e shpenzimeve në **masën 93.12%.** Krahasuar me planin e periudhës, realizimi i zërave është si më poshtë:

* + Shpenzimet e personelit 95 %
	+ Shpenzimet e tjera operative 90.4 %
	+ Shpenzimet kapitale 92.82 %

 Gjithsej 93.12 %

Pra, siç shihet, realizimi i shpenzimeve është në nivel shume të mirë, kjo tregon për një punë të mirë të personelit të institucionit, fondet e akorduara jnë përdorur në mënyrë efektive dhe efiçente.

Për vitin 2015, ky institucion ka parashikuar 8 produkte, Aktet e ekspertimit mjeko-ligjor (dokumenta çështje), Aktet Dëshmi-Ligjore, Aktet ekspertimi Toksikologjiko–Ligjor, Aktet ekspertimi Psikiatriko-Ligjor, Aktet ekspertimi Mjeko-Ligjor (autopsi), Aktet ekspertimi Biologjiko-Ligjor, Aktet ekspertimi Histopatologjiko-Ligjor dhe Menaxhimi i punës në institut. Nga produktet 2 janë realizuar pjesërisht, 5 prej tyre e kanë tejkaluar planin për periudhën dhe 1 është realizuar plotësisht.

Produktet e tejkaluara janë si më poshtë:

* Aktet e ekspertimit mjeko-ligjor (dokumenta çështje) nga 3300 akte të planifikuara janë realizuar 3897
* Aktet Dëshmi-Ligjore nga 2800 janë realizuar 5369
* Aktet ekspertimi Mjeko-Ligjor (autopsi) nga 1100 të planifikuara janë realizuar 1344
* Aktet ekspertimi Toksikologjiko-Ligjor nga 1800 të planifikuara janë realizuar 2097
* Aktet ekspertimi Psikiatriko-Ligjor janë realizuar 427 nga 400 të planifikuara

Produktet e realizuara pjesërisht janë si më poshtë:

* Akte ekspertimi Biologjiko-Ligjor nga 90 të planifikuara janë realizuar 48
* Aktet Histopatologjik-Ligjor nga 200 të planifikuara janë realizuar 66

Produkti i tetë është “Menaxhimi i punës në institut”, i cili është realizuar plotësisht. Shpenzimet kapitale janë realizuar. Instituti i Mjekësisë duke analizuar vështirësitë dhe shtimin e punës në Institut ka parë të nevojshëm shtimi i katit në ndërtesën ekzistuese dhe rikonstruksionin e saj.

1. **Programi “Sistemi i Burgjeve”**

Realizimi i shpenzimeve për vitin 2015 për këtë program, që përfaqëson rreth 66.18% të totalit të buxhetit të Ministrisë së Drejtësisë, sipas zërave kryesore, krahasuar me planin e periudhës, rezulton si më poshtë:

* + Shpenzimet e personelit 91.54 %
	+ Shpenzimet e tjera operative 89.04 %
	+ Shpenzimet kapitale 25.75%

 Gjithsej 90.62 %

Grafiku është në mijëra lekë

Duke iu referuar shifrave, shihet se realizimi i treguesve financiarë për periudhën është në nivele të mira, në shpenzimet operative dhe në shpenzimet e personelit kanë patur një performance të mirë. Treguesit janë realizuar optimalisht në terma sasiorë ashtu edhe në terma financiarë.

Për vitin 2015 janë parashikuar 7 produkte për aktivitetin kryesor të burgjeve, “Trajtimi me normë ushqimore i të dënuarve dhe paraburgosurve”, “Staf i trainuar nga qëndra e trainimit” “Mbajtja e të burgosurve dhe paraburgosurve në kushte sigurie nga trupa policore”, “Drejtimi dhe zhvillimi normal i aktivitetit për mirfunksionimin e përgjithshëm të sistemit të burgjeve”, “Realizimi i detyrave funksionale nga stafi shëndetsor dhe edukimi” dhe “Blerja e Autoambulancave për Sistemin e Burgjeve”. Këto produkte janë realizuar plotësisht, përvec produktit të dytë ku numri i punonjësve të planifikuar për tu trajnuar gjatë periudhës ka qënë 2640 punonjës dhe nga këta janë trajnuar vetëm 955, kjo tregon për një punë të mirë në drejtim të realizimit të objektivave të Institucionit.

“Trajtimi me normë ushqimore i të dënuarve dhe paraburgosurve”, është planifikuar 5,500 dhe është tejkaluar pasi realizimi i tij është 6.310, “Mbajtja e të burgosurve dhe paraburgosurve në kushte sigurie nga trupa policore”, “Drejtimi dhe zhvillimi normal i aktivitetit për mirfunksionimin e përgjithshëm të sistemit të burgjeve”, “Realizimi i detyrave funksionale nga stafi shëndetsor dhe edukimi” janë realizuar plotësisht.

“Projektet me financim të brendshëm” janë realizuar 25% pasi kontrata është lidhur por nuk eshte bërë pagesa për blerjen e tre automjeteve për shkak të vonesave në marrjen në dorëzim.

1. **Programi “Shërbimi i Përmbarimit Gjyqësor”**

Realizimi i shpenzimeve për vitin 2015, krahasuar me buxhetin e akorduar të periudhës, është në **masën 95.5%** sipas zërave kryesorë si më poshtë:

* + Shpenzimet e personelit 95.25 %
	+ Shpenzimet e tjera operative 96.11 %
	+ Shpenzimet kapitale 97.86 %

 Gjithsej 95. 5 %

Treguesit buxhetorë paraqesin një realizim shumë të mirë të shpenzimeve të personelit, dhe të shpenzimeve operative. Ndërsa shpenzimet kapitale janë realizuar në 3-mujorin e fundit të vitit. me fondin në dispozicion jane blerë pajisje elektronike dhe pajisje zyre për mbarëvajtjen e punës në Institucion.

Janë parashikuar 2 produkte për periudhën aktuale, “Ekzekutimi i titujve ekzekutivë”, dhe “Menaxhimi i Shërbimit Përmbarimor Gjyqësor”. Gjatë kësaj periudhe, produkti i parë është realizuar pjesërisht janë ekzekutuar 9,229 tituj ekzekutivë, nga 10,648 të planifikuara për këtë periudhë. Produkti i dytë është realizuar plotësisht sipas parashikimit.

1. **Programi “Shërbimi për Çështjet e Birësimeve”**

Ky program, për periudhwn ka realizuar treguesit e shpenzimeve në **masën 79.82%.** krahasuar me planin e periudhës. Shpenzimet janë realizuar në zëra si më poshtë:

* + Shpenzimet e personelit 77. 44 %
	+ Shpenzimet e tjera operative 83. 41%
	+ Shpenzimet kapitale 92.83 %

 Gjithsej 79.82 %

Realizimi i shpenzimeve të personelit dhe shpenzimeve operative është në nivele optimale.

Për vitin 2015, ky program ka parashikuar një produkt të vetëm “Birësime të realizuara”, të cilin e ka tejkaluar nga 50 të planifikuara për periudhën janë realizuar 54 birësime. Përfundimi i procedurës së birësimit, varet nga shumë faktorë që nuk varen vetëm nga ky Komitet por edhe nga gjykata, monitorimi i periudhës etj. Janë kaluar vështirësitë në vonesa nga përfundimi i procedurave të deklarimit të braktisjes së fëmijëve e deri në gjykatat e rretheve ku ndodhen institucionet e përkujdesjes.

Për sa i përket investimeve ato janë realizuar plotësisht, janë blerë pajisje për mbarëvajtjen e punës në institucion.

1. **Programi “Shërbimi i Kthimit dhe Kompesimit të Pronave”**

Realizimi i shpenzimeve buxhetore për vitin 2015, krahasuar me buxhetin e akorduar të periudhës, është në **masën 94.48 %.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 78.82%
	+ Shpenzimet e tjera operative 87.6 %
	+ Shpenzimet për fondin e kompesimit 100 %
	+ Shpenzimet kapitale 95.76%

 Gjithsej për shpenzimet buxhetore 94.48 %

* Shpenzimet nga të ardhurat jashtë buxhetore 75.84 %

Siç shihet nga shifrat, rezultatet e realizimit janë të mira, fondet për kompensimin e ish pronarëve janë realizuar 100% kjo tregon për një funksionim të mirë të Institucionit.

Për vitin 2015, ky program ka parashikuar 5 produkte të ndarë në aktivitete, përkatësisht produkti i parë është i ndarë në 4 aktivitete nga këto, aktiviteti i parë është realizuar plotësisht që në 3-mujorin e parë, aktiviteti i dytë është planifikuar dhe realizuar në 3-mujorin e dytë të vitit, ndërsa produkti aplikimi ,implementimi , i një harte dixhitale të plotë për të gjitha vendimet e marra ndër vite, për njohjen e të drejtës së pronësisë për subjektet e shpronësuar është realizuar pjesërisht dhe aktiviteti i katërt analiza paraprake e dokumentave të dosjeve në sektorët e shqyrtimit është planifikuar dhe realizuar në vazhdim. Aktiviteti i parë është përditësimi i Regjistrit elektronik të kompensimit me vendimet e marra nga Arkiva Vendore Shtetërore, ZRPP-të vendore dhe Bashkitë nga 7,500 dosje të planifikuara për tu përditësuar gjatë viti 2015 janë realizuar 7,500 gjatë 3-mujorit të parë, aktiviteti i dytë është analiza e dokumentave të dosjeve pa vendim në AKKP është realizuar plotësisht gjatë kësaj periudhe janë analizuar 10.000 dosje aq sa ishin planifikuar. Aktiviteti i tretë është realizuar pjesërishtvetëm 1/3 e hartës është ndërtuar ndërsa analiza e dosjeve që janë në shqyrtim është realizuar plotësisht 1000 dosje.

Produkti i dytë kalimi në pronësi të oborreve në përdorim nëpërmjet pranimin, shqyrtimin dhe trajtim me vendim i kërkesave të subjekteve për tjetërsim të oborreve në përdorim dhe sipërfaqeve shtetërore të tokës me cilësi të veçanta, brenda afateve kohore, për periudhën janë planifikuar 250 vendime dhe janë realizuar 183 prej tyre si pasojë e vonesave të miratimit të Ligjit ër Kthimin dhe Kompensimin e Pronave.

Produkti i tretë është i ndarë në 4 proçese. Proçesi i parë është pranimi dhe shqyrtimi i kërkesave të subjekteve për kompensim, gjatë vitit janë planifikuar 1.700 kërkesa të cilat janë realizuar të gjitha gjatë 3-mujorit të parë të vitit 2015. Proçesi i trajtimit me vendim i kërkesave të subjekteve të shpronësuar për kompensim në të holla është realizuar pjesërisht, nga 150 subjekte të planifikuara janë kompensuar 95. Proçeset e tjera që plotësojnë këtë produkt janë realizuar plotësisht sianaliza e ndryshimit të zërave kadastrale për zonën e Tiranës dhe krijimi i regjistrit me të dhëna të plota për fondin fizik të kompensimit.

Produkti i katërt është “Pronarët e pasurive të paluajtshme, pronë private që preken nga ndërtimet informale që përfitojnë kompensim në të holla (financiar) nga shpërndarja e fondeve të të ardhurave nga Aluizni në masë proporcinale (këste). Gjatë vitit janë planifikuar 810 subjekte të kompensimit dhe janë realizuar plotësisht

Për sa i përket shpenzimeve kapitale ka përfunduar proçedura e prokurimit dhe është realizuar në masën 82.7 % fondi i mbetur është kursim nga Blerjet e vogla. Agjensisë së Kthimit dhe kompensimit të pronave i ka kaluar gjatë vitit një fond për Blerjen e Sistemit WEB GIS, dhe nga institucioni janë kryer të gjitha procedurat dhe sistemi është instaluar.

1. **Programi “Shërbimi i Provës”**

Realizimi i shpenzimeve për vitin 2015, krahasuar me buxhetin e periudhës, është në **masën 75%.** sipas zërave kryesorë si më poshtë:

* + Shpenzimet e personelit 69.49 %
	+ Shpenzimet e tjera operative 99.93 %

 **Gjithsej 75%**

Për periudhën, Drejtoria e Shërbimit të Provës ka parashikuar 2 produkte: “Mbikqyrja e të dënuarve”, i cili është realizuar plotësisht, nga 6053 të dënuar të planifikuar për tu mbikqyrur, janë mbikqyrur të 6053 të dënuar me dënim alternativ, po kështu edhe produkti i dytë “Mirëfunksionimi i shërbimit të Provës”, është realizuar plotësisht sipas planifikimit.

Për sa i përket zërit të investimeve për programin e Shërbimit të Provës nuk janë parashikuar fonde për investime për vitin 2015.

Po ju paraqesim me poshtë në një grafik përmbledhës me realizimin e fondeve të Ministrisë së Drejtësisë sipas programeve.

**Realizimi i fondeve Buxhetore sipas Programeve në mijëra lekë**

Duke ju falënderuar për mirëkuptimin dhe bashkëpunimin.

**SEKRETARE E PËRGJITHSHME**

**LLAMBRIOLA MISTO**

 Miratoi: Z.Petrit Bakiu, Drejtor i Financës

 Znj Anisa Leka Përgjegjëse e Sektorit të Buxhetit

 Punoi: znj.Ornela Bejte

 Datë 29.01.2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bulevardi “Zog I-rë” , Tel.355 4 2259388 Ext.71125